गर्ग नाम के अनेक आचार्य हो गए हैं। यहां गर्ग संहिता के रचयिता महर्षि आद्य गर्गाचार्य का एवं उनकी संपूर्ण वंश परंपरा का परिचय दिया जा रहा है। महर्षि गर्गाचार्य को यदुवंश कुलगुरु ,भगवान श्री कृष्णा बलराम का नामकरण संस्कार करने वाले, गर्ग संहिता के रचयिता, ज्योतिष शास्त्र के ज्ञाता, भगवान शिव माता पार्वती के विवाह संस्कार को संपन्न करने वाले आचार्य के रूप में जाना जाता है।↵श्री राधाकृष्ण के दिव्य ब्रज निकुंज रस के सर्वप्रथम प्राकट्यकर्ता महर्षि गर्ग ही है। इसका प्रमाण इनके द्वारा रचित गर्ग संहिता ही है जिसमें श्रीश्यामा श्याम की निकुंज रस माधुर्य लीला का वर्णन इनके द्वारा किया गया है।

बृहदारण्यक उपनिषद् में बालाकी गर्ग्य और गार्गी वाचक्नवी ।↵सूर्यायनी गर्ग्य, जिसका उल्लेख हैप्रश्न उपनिषद में किया गया है । उपनिषद में किया गया है ।↵सर्वदत्त, माशाका, और स्थिरक: सामवेदब्राह्मण के वंश में गार्ग्य का वर्णन है ।↵कुनि गर्ग्य, जिसका उल्लेख महाभारत ९.५१.३/४में है ।↵क्रोस्टुकि गार्ग्य,वायु पुराण में वर्णित है । ↵कल्याणी गर्ग्य,विष्णु पुराण में वर्णित हैं । ↵गर्ग्य, (शैशिरायण)को ब्रह्माण्ड पुराण और हरिवंश पुराण में राजा कालयवन के पिता के रूप में वर्णित है ।↵गर्ग, का उल्लेख मार्कंडेय पुराण में है १८.१.२५ में कार्तवीर्य अर्जुन के मंत्री के रूप में किया गया है ।↵अथर्ववेद परिसिष्ठ ८.१५.२ में गर्गों को क्षत्रिय वंश का ब्राह्मण रूप में वर्णित किया गया है।

गर्गाचार्य भारद्वाज ऋषि के पौत्र भुवमन्यु के पुत्र हैं।↵महर्षि अङ्गिरा ऋग्वेद के प्रधान ऋषियों में से हैं ,यही इस वंश के मूल पुरुष हैं । इनके वंश की पीढ़ियां इस , प्रकार हैं –

      1– अङ्गिरा 

      2– लोकनामा 

      3– बृहस्पति 

      4–भारद्वाज 

      5– वितथ ,कात्यायन व द्रोणाचार्य आदि 

      6–भुवमन्यु 

      7–महर्षि आद्य गर्गाचार्य

      8–शिनि , द्वितीय गर्गाचार्य

      9–शैनेय तृतीय गर्गाचार्य

श्री श्यामाश्याम की आज्ञा से महर्षि गर्गाचार्य द्वारा स्थापित‌ एकमात्र जै जै श्यामाश्याम प्रीतम (जै जै प्रीतम )गर्गाचार्य वृंदावन पीठ है । इस पीठ की प्रथम आचार्य स्वयं श्रीकृष्ण प्राणवल्लभा वृंदावनेश्वरी श्री श्यामा जू हैं।

गर्ग के सभी वंशज गार्ग्य कहलाए ।

बाद में गर्ग महर्षि गर्ग के अन्य वंशजों द्वारा पूरे भारतवर्ष में अनेकों स्थानों पर उनके नाम से आश्रम, संस्थान आदि की स्थापना की गई।

महर्षि गर्गाचार्य द्वारा स्थापित जै जै श्यामा श्याम प्रीतम सरकार (जै जै प्रीतम )गर्गाचार्य वृंदावन पीठ परिचय

महर्षि गर्गाचार्य के आराध्य - जै जै श्यामाश्याम सरकार ↵आद्य ब्रज रस प्रकाश व निजमत परंपरा प्रकाश के अध्ययन से पता चलता है कि महर्षि गर्गाचार्य द्वारा स्थापित एकमात्र यही पीठ है जहां उनके आराध्य जै जै श्यामा श्याम शालग्राम भगवान व उनके द्वारा ही स्थापित गोपनाथ महादेव के शिवलिंग से प्रकटित श्यामा कुंजबिहारी प्रीतम की सेवा लगभग 5000 से भी अधिक वर्षों से अनवरत होती आ रही है।

द्वापर युग में भगवान श्री कृष्ण चंद्र के अवतार के समय गर्गाचार्य ने ब्रज मंडल में श्री धाम वृंदावन के निकट यमुना तट पर अपना स्थाई निवास आश्रम बनाया । ↵इनके द्वारा ही गुप्त रूप से नंद बाबा और यशोदा जी के यहां जाकर श्री कृष्ण बलराम का नामकरण भी संपन्न कराया गया।

वही ब्रजमंडल में ही एक अन्य स्थान पर महर्षि गर्ग जी ने कुछ समय भजन किया इस कारण गर्ग जी के नाम पर उस गांव का नाम गंगरौली पड़ गया।↵जो कि राजस्थान के भरतपुर जिले के अंतर्गत है।

इसके बाद वृंदावन के समीप जमुना किनारे उन्होंने अपना स्थाई निवास बनाया।

महर्षि गर्ग ने अपने आश्रम पर यमुना तट समीप अपने कुल देव भगवान शिव की उपासना के लिए श्रीकृष्ण ,बलराम और गोपों द्वारा एक शिवलिंग की स्थापना कराई ,जिनका नाम गोपनाथ महादेव था। जिसका अभिषेक गोप –ग्वालों के साथ श्री कृष्ण ने गोपाल रुप में किया। 

भगवान श्री राधाकृष्ण द्वारा अपनी धरा धाम की संपूर्ण लीला पूर्ण कर नंद बाबा–यशोदा मैया ,वृषभानु बाबा -कीर्ति मैया आदि सभी निज परिकरों सहित निज धाम गमन पश्चात वृषभानु बाबा के आराध्य देव व स्वयं श्री राधा जी द्वारा सेवित शालिग्राम "जै जै "सरकार भगवान की सेवा महर्षि गर्गाचार्य के पास आ गई। श्याम श्याम की मनोहरी लीलाओं को स्मरण करके विरह से व्याकुल होकर जब उन्हें पुकारने लगे तब शालग्राम भगवान जै जै सरकार विग्रह में से श्याम सुंदर और राधा रानी ने प्रकट होकर इन्हें दर्शन देते हुए कहा - 'हे महर्षि आप अपने मन को व्याकुल और दुखी ना करें, हम सदा आपके नेत्रों के समक्ष रहेंगे आज से हम दोनों सदा के लिए जै जै में ही वास करेंगे। ' और उनके वृंदावन निकुंज लीला में प्रवेश करने की प्रार्थना करने पर किशोरी जी ने इन्हें अपना निज नाम मंत्र भी प्रदान किया। जै जै शालिग्राम भगवान में श्री श्याम श्याम का नित्य निवास हो जाने के कारण 'जै जै' का नाम "जै जै श्यामा श्याम" सरकार हो गया ।↵अपने आराध्य जै जै श्यामा श्याम की विधिवत परंपरागत सेवा के लिए महर्षि गर्ग ने अपनी गुरु श्री श्यामा जी की आज्ञा से "जै जै श्यामा श्याम गर्गाचार्य वृंदावन पीठ" की स्थापना की ।↵महर्षि गर्ग द्वारा स्थापित यह एकमात्र पीठ है।↵इस रसपीठ के प्रथम आचार्य स्वयं श्री किशोरी राधा रानी है, क्योंकि उन्होंने ही महर्षि गर्ग को निज मंत्र की दीक्षा देकर वृंदावन की रस उपासना प्रदान की और इस पीठ की स्थापना का आदेश दिया। इसके द्वितीय पीठाचार्य महर्षि आद्य गर्गाचार्य हैं, उन्हीं की वंश परंपरा में 5000 वर्षों से  'जै जै श्यामा श्याम' की सेवा होती आ रही है ।महर्षि गर्गाचार्य द्वारा स्थापित होने से जै जै श्यामा श्याम पीठ पर विराजित आचार्य को गर्गाचार्य कहा जाता है।↵आद्य गर्गाचार्य से लेकर अब तक 130 गर्गाचार्य हो चुके हैं ।

श्यामा कुंजबिहारी प्रीतम का प्राकट्य स्वामी श्री आशुधीर देव जू द्वारा -

आद्य गर्गाचार्य के बाद लगभग पांच हजार कुछ वर्ष बाद इसी परंपरा में वृंदावन समीप राजपुर ग्राम में जै जै श्यामा श्याम गर्गाचार्य पीठाधीश्वर 113वें गर्गाचार्य गंगाधर व्यास देव↵- चित्रा देवी के पुत्र ललितासखी अवतार, श्याम श्याम के नित्य बिहार रस के प्राकट्यकर्ता अनन्य↵नृपति स्वामी श्री हरिदास के गुरुदेव निंबार्क संप्रदाय के आशुधीर महाराज द्वारा आदि गर्गाचार्य द्वारा स्थापित गोपनाथ महादेव के शिवलिंग से श्यामा कुंजबिहारी प्रीतम के दिव्य विग्रह को प्रकट किया गया । जै जै श्यामा श्याम के साथ ही श्यामा कुंजबिहारी प्रीतम की भी सेवा होने लगी।↵तब पीठ का नाम "जै जै श्यामा श्याम प्रीतम गर्गाचार्य वृंदावन पीठ' (जै जै प्रीतम)हो गया।

सन 1670 में मुगल बादशाह औरंगजेब द्वारा मथुरा के प्राचीन मंदिरों को तोड़ने स्थापित विग्रहों को नष्ट करने के आदेश देने के बाद ठाकुर श्री बांके बिहारी लाल, श्री राधावल्लभ लाल, गोपीनाथ ठाकुर, गोविंद देव आदि भी ब्रज से बाहर चले गए। तब मुगलों के आक्रमण के कारण 121वें गर्गाचार्य व्यास बिहारी दास पूरे परिवार सहित जै जै प्रीतम को लेकर उत्तर प्रदेश के एटा–फर्रुखाबाद की सीमा पर स्थित काम्पिल्य तीर्थ क्षेत्र के निकट चले गए।↵जै जै प्रीतम की सेवा स्वामी श्री हरिदास संप्रदाय की रस रीति से ही होती है।

आद्य गर्गाचार्य से लेकर अब तक 130 गर्गाचार्य हो चुके हैं ।↵हम यहां महर्षि गर्ग द्वारा सेवित उनके आराध्य जै जै श्यामा श्याम सरकार गर्गाचार्य पीठ की विशुद्ध आचार्य परंपरा का उल्लेख कर रहे हैं -↵जै जै श्यामा श्याम प्रीतम सरकार (जै जै प्रीतम) गर्गाचार्य वृंदावन पीठ के आद्य ब्रज रस प्रकाश में वर्णित गर्गाचार्यों की सूची इस प्रकार है–

महर्षि आद्य गर्गाचार्य -द्वापरयुग↵द्वितीय गर्गाचार्य,तृतीय गर्गाचार्य,चतुर्थ गर्गाचार्य,पंचम गर्गाचार्य,षष्टम .....110वें गर्गाचार्य↵111वें गर्गाचार्य जै जै शरण व्यास ↵112वें गर्गाचार्य बंशीधर व्यास (1460 ·1533

विक्रम संवत)

113वें गर्गाचार्य गंगाधर व्यास ( 1492–1622↵विक्रम संवत)↵(गंगाधर के दो पुत्र श्री हरिदास व रसिकदास)↵114वें गर्गाचार्य स्वामी श्री हरिदास देव ↵(स्वामी हरिदास जी अविवाहित रहते हुए विरक्ति का मार्ग अपनाया, श्री हरिदास/सखी संप्रदाय की स्थापना की । इनके 12 विरक्त शिष्य हुए जिनमें विट्ठल विपुल देव जू प्रधान थे जिनसे विरक्त शिष्य परंपरा प्रारंभ हुई )↵115वें गर्गाचार्य गोस्वामी रसिकदास व्यास↵(रसिकदास जू का विवाह साक्षी देवी से हुआ जिनसे ग्रहस्थ कुल परंपरा चली, )↵116वें गर्गाचार्य गोस्वामी प्रियादास व्यास↵(रसिकदास जू के पुत्र,इनके गुरु विट्ठल विपुल जी के शिष्य स्वामी कृष्णदास देव जू थे )↵117वें गर्गाचार्य गोस्वामी बृजदास व्यास↵118वें गर्गाचार्य गोस्वामी ठाकुर शरण व्यास↵119वें गर्गाचार्य गोस्वामी प्रियालाल शरण व्यास↵120वें गर्गाचार्य गोस्वामी बृजेशदास व्यास↵121वें गर्गाचार्य गोस्वामी व्यास बिहारीदास↵122वें गर्गाचार्य गोस्वामी राधिका दास व्यास↵123वें गर्गाचार्य गोस्वामी राधामोहनदास ↵124वें गर्गाचार्य गोस्वामी प्रीतमशरण व्यास↵125वें गर्गाचार्य गोस्वामी गोवर्धन दास व्यास ↵126वें गर्गाचार्य गोस्वामी श्यामाचरन व्यास(1827–1919)↵127वें गर्गाचार्य गोस्वामी मधुरदेव व्यास (सं 1852 –1948)↵128वें गर्गाचार्य गोस्वामी रासबिहारी व्यास(सं 1875–1976)↵129वें गर्गाचार्य गोस्वामी यादवदेव व्यास(सं 1910–2000)↵130वें गर्गाचार्य स्वामीश्री मुकुंदीदास जी (सं 1971–2054)↵131वें गर्गाचार्य गोस्वामी श्यामाक्ष व्यास ↵(सं 2051- वर्तमान)

अनन्य रसिक स्वामी श्री हरिदास जू की विरक्त शिष्य परंपरा के गोरीलाल कुंज , रसिक बिहारी व प्रमुख टटिया स्थान वृंदावन है ।

↵संदर्भ पुस्तक - 1.आद्य ब्रज रस प्रकाश

                    2. निजमत सिद्धांत

                    3. निजमत परंपरा/प्रकाश 

                    4. जै जै प्रीतम परंपरा प्रकाश 

स्वामी हरिदास जू विरक्त परंपरा के छठे आचार्य श्री स्वामी रसिक देव जू के शिष्य जै जै प्रीतम के 122वें गर्गाचार्य गोस्वामी राधिका दास व्यास जू ने  "आद्य ब्रज रस प्रकाश" के आधार पर "निजमत परंपरा/प्रकाश" की रचना की जिसमें उन्होंने महर्षि आद्य गर्गाचार्य से लेकर बंशीधर, गंगाधर स्वामी हरिदास देव एवं रसिक दास जू से व्यास  बिहारीदास जू तक की गृहस्थ गर्गाचार्य परंपरा का वर्णन किया ।↵राधिका दास जी की प्रार्थना पर एवं गुरुदेव स्वामी श्रीपीतांबर शरण जू की आज्ञा से महंत किशोर दास जू‌ ने भगवान हंस, सनकादिक, नारद, निंबार्क आचार्य से लेकर स्वामी आशुधीर जू, श्री स्वामी हरिदास जू से महंत स्वामी पीतांबर शरण देव जू तक की संपूर्ण विरक्त आचार्य परंपरा का वर्णन "निजमत सिद्धांत" में किया है।

सन्दर्भ

सन्दर्भ
-------